བྱས་ལ། འོས་པའི་ཕྱོགས་སུ་བདུད་
རྩི་ལྔས་བྱུགས། མེ་ཏོག་གཅལ་དུ་བཀྲམ་དགོས་ཏེ། མངོན་བརྗོད་ལས། ཡེ་ཤེས་ལྔ་
ཡི་བདུད་རྩིས་ནི། །ས་ནི་བྱུགས་པ་བྱས་ནས་ཀྱང༌། །བཟོད་པར་བྱ་བའི་མེ་ཏོག་
གིས། །འབད་པ་ཡིས་ནི་གཏོར་བར་བྱ། །ཞེས་པའོ། །འོས་པའི་ཕྱོགས་སུ་བཅོམ་
ལྡན་འདས་ཀྱི་བྲིས་སྐུ་བཤམས། མདུན་དུ་འབུལ་གཏོར་མར་ཁུ་བཙག་བཅད་
དང་། ཁ་ན་མ་ཐོ་བ་མེད་པའི་ཤ་དང༌། ཉ་ཤ འབྲས་ཆེན། འཁུར་བ། ཤིང་ཐོག
ལ་ཕུག སྒོག་ཙོང་ཆང་རྣམ་བཞི་དང་བཅས་པས་གཏོར་མ་ཟླུམ་པོ་སྨུག་རྩིས་
བྱུགས་ཤིང་། རྩེ་མོར་མེ་རི་སོགས་རྒྱན་སྤྲས་གང་ལེགས་བྱས་པའི་མདུན་ཕྱོགས་
སུ་འཁོར་གཏོར་བཤོས་བུ་བཞིས་བསྐོར་ཞིང་། གཙོ་བོའི་གཏོར་མའི་རྒྱབ་ཏུ་སྔོན་
འགྲོའི་གཏོར་མ་རྐེད་པར་པད་འདབ་ལྟ་བུ་བཞི་དང་བཅས་པ། གཏོར་སྣོད་ཀྱི་
ནང་མཐེབ་ཀྱུ་བཅད་ཁ་ཕྱིར་བསྟན་པས་བར་མཚམས་མེད་པར་བཀང༌། དེའི་
མདུན་དུ་ཉེར་སྤྱོད་འབུལ་ཡུལ་གྱི་གཡོན་ངོས་ནས་མགོ་བརྩམས་པ་དང་། རང་
གི་མདུན་དུ་ཅོག་ཙེ་ལྟ་བུའི་སྟེང་དུ་བདག་བསྐྱེད་ཀྱི་མཆོད་པ་རང་གི་གཡོན་
ངོས་ནས་མགོ་བརྩམས་པ་དང༌། དེའི་ཕར་རྒྱབ་ཏུ་སྔོན་འགྲོའི་མཆོད་པ་འབུལ་
ཡུལ་གྱི་གཡོན་ངོས་ནས་མགོ་བརྩམས་ཏེ་བཤམས། གཞན་ཡང་རྡོ་རྗེ། དྲིལ་བུ།
ཐོད་རྔ། ནང་མཆོད་ཐོད་པ་མཚན་ལྡན་ལ་བདུད་རྩི་རིལ་བུ་བཏབ་པའི་ཆང་
གིས་བཀང་བ་སྟེགས་བཅས་ཁེབས་ལྡན། གཞན་ཡང་བགྲང་ཕྲེང་སོགས་ཡོ་བྱད་
གང་དགོས་ཚོགས་པར་བྱས་ན། རྡོ་རྗེ་མཁའ་འགྲོ་ལས། པདྨའི་ཚལ་ནི་ཉམས་
དགའ་བར། །བུང་བའི་ཚོགས་འདུ་ཇི་བཞིན་དུ། །དམ་ཚིག་རྫས་སོགས་ལེགས་
གནས་ན། །རིང་དུ་གནས་ཀྱང་བྱིན་གྱིས་བརླབས། །ཞེས་གསུངས་པ་ལྟར་དེ་དག་
125

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཡོད་ན་དཔའ་བོ་མཁའ་འགྲོ་འདུ་བར་གསུངས་སོ།
།ཕྱི་རོལ་ཏུ་མཚམས་ཐོ་
གཅིག་ལས་མེད་ན་འཕགས་སྐྱེས་པོར་བསྐྱེད་ལ། མཆོད་གཏོར་འབུལ་བ་དང་།
འཕྲིན་བཅོལ་བྱེད་ཚུལ་གཞན་ནས་འབྱུང་བ་ལྟར་བྱ་ཞིང་།
གཏོར་མ་གཉིས་ཀྱང་གཏོང་དགོས། མཚམས་གཡོག་ངེས་པ་ཅན་དང་།
གཞི་བགེགས་ཀྱི་
གཞན་
གཞན་
ཡང་སྨན་པ་ལྟ་བུ་དམིགས་བསལ་ཅན་སོགས་དམིགས་འོག་ཏུ་འཛིན།
ནས་ཡོ་བྱད་དངོས་པོ་ཅི་བྱུང་ཡང་མཚམས་ཐོའི་ནང་དུ་ཁྱེར་མི་འོང་ཞིང་ནང་་་་་
ནས་ཕྱིར་མི་འབྱིན། གཉིས་པ་དངོས་གཞི་ནི། རང་ཉིད་འབོལ་གདན་ལྟ་བུའི་
སྟེང་དུ་རོ་གདན་ལ་འདུག་པའམ་འདུག་པར་མོས། ཁ་ལྟ་ཕྱོགས་ཀྱང་ལྷོ་ཕྱོགས་
སུ་ལྟ་དགོས་ཤིང་། དེ་ལྟ་མིན་ནའང་ཁ་གང་དུ་ལྟ་བའི་ཕྱོགས་དེ་ལྷོ་ཕྱོགས་སུ་
མོས་པས་ཀྱང་ཆོག་པར་གསུངས། དེ་ནས་བདུད་རྩི་རིལ་བུའམ་བྱིན་གྱིས་
བརླབས་པའི་ནང་མཆོད་ཀྱིས་ཁ་དག་པར་བྱས་ལ། ལུས་རྣམ་སྣང་གི་ཆོས་བདུན་
ལྡན་གྱིས་འཁོད་དེ། དགེ་སེམས་ཁྱད་པར་ཅན་གྱི་ངང་ནས་ཐོག་མར་བླ་མའི་
རྣལ་འབྱོར་དང་། འདི་ཀའི་བརྒྱུད་འདེབས་སྔོན་དུ་བཏང་སྟེ། སྐད་ཅིག་དཀྲོང་
བསྐྱེད་ནས་བཟུང་བསྙེན་པ་ལ་ཐུག་གི་བར་སེམས་གཞན་དུ་མ་གཡེང་བར་
བསྐྱེད་རིམ་གྱི་རྣམ་བཞག་གཞན་ནས་འབྱུང་བ་ལྟར་བྱ་དགོས་ཤིང་། ཆོས་སྐུའི་
ལམ་འ ཁྱེར་གྱི་སྐབས་སུ་སྣོད་བཅུད་ཐམས་ཅད་བསྡུས་ཏེ་རང་ལ་ཐིམ། རང་ཡང་
སྐུའི་སྟོད་སྨད་ནས་རིམ་གྱིས་ཞུ་སྟེ་ཐུགས་ཀའི་ཧཱུཾ་ཡིག་ལ་ཐིམ། ཧཱུཾ་ཞབས་ཀྱུ་ནས་
ནཱ་དའི་བར་རིམ་གྱིས་བསྡུས་ཏེ་ཇེ་ཕྲ་ཇེ་ཕྲར་མི་དམིགས་པར་སྟོང་པར་གྱུར་་་
སོང་སྙམ་དུ་རྩེ་གཅིག་ཏུ་སྒོམས། རྒྱུད་སྡེ་འོག་མ་དང་ཕར་ཕྱིན་ཐེག་པ་ནས་སྒྲུབ་
པ་པོ་རང་གི་བློ་ཡུལ་གྱི་འོད་གསལ་སྟོང་པ་ཉིད་ཀྱི་ངང་དུ་རྩེ་གཅིག་ཏུ་མཉམ་་
པར་འཇོག་པའི་སྒོམ་ཚུལ་ཙམ་ཡོད་ཀྱང་། འཆི་དུས་ཀྱི་སྡུད་རིམ་དང་རྣམ་པ་ཅི་
ལྟ་བ་བཞིན་དུ་མཐུན་པའི་འོད་གསལ་སྟོང་ཉིད་སྒོམ་ཚུལ་ཁྱད་པར་བ་མེད་པས།
126

བཅོམ་ལྡན་འདས་དཔལ་འཁོར་ལོ་སྡོམ་པ་དྲིལ་བུ་ལྷ་ལྔའི་བསྙེན་པ་བྱེད་ཚུལ་བཞུགས།
སྐབས་འདིར་གཞིའི་འཆི་རིམ་དང་མཐུན་པར་བསྡུ་རིམ་གོང་དུ་བཤད་པ་ལྟར།
ཕྱིའི་སྣོད་བཅུད་ཀྱི་སྣང་བ་ནས་ནཱ་དའི་བར་གྱི་གཉིས་སྣང་ཇེ་ཕྲ་ཇེ་ཕྲར་བཏང་་་
ནས་སྙིང་གར་རླུང་སེམས་འདུས་པའི་འོད་གསལ་གྱི་སེམས་སྟོང་ཉིད་ལ་མཉམ་་་
པར་བཞག་པའི་ངེས་ངོར་ནཱ་ད་ཙམ་གྱི་གཉིས་སྣང་ཕྲ་མོ་ཡང་དག་པར་བསྒོམ་་་་
པ་དེ། གཞི་ལ་སྣོད་བཅུད་སྣང་བའི་རང་གི་ཤེས་པ་དང་དྲོད་དང་རླུང་སོགས་
སྙིང་གར་སྡུད་ཅིང་། དེ་ནས་སྣང་མཆེད་ཐོབ་གསུམ་རིམ་གྱིས་ཐིམ་པའི་འཆི་བ་
འོད་གསལ་དང་རྣམ་པ་མཐུན་པ། གཞི་དུས་ཀྱི་འཆི་བ་དེ་སྦྱོང་ཞིང་། ལམ་དུས་
ཀྱི་དཔེ་དོན་གྱི་འོད་གསལ་བསྐྱེད་པའི་དགེ་རྩ་སྨིན་པ་དང་། འབྲས་དུས་ཀྱི་འོད་
གསལ་ཆོས་ཀྱི་སྐུ་འགྲུབ་པའི་ནུས་པ་ཁྱད་པར་ཅན་འཇོག་པ་སྟེ་གཞི་ལམ་འབྲས་
གསུམ་གྱི་སྦྱང་གཞི་སྦྱོང་བྱེད་སྦྱངས་འབྲས་དང་བཅས་པའི་ལག་རྗེས་ཁྱད་པར་་་
ཅན་འབྱུང་བ་ཞིག་གལ་ཆེ་བས་དེ་དག་གི་ཚུལ་རྒྱས་པར་ཡི་གེ་ཉུང་ངུས་མི་
རྟོགས་ཤིང་རྒྱས་པར་ཚད་ལྡན་གྱི་ཡིག་ཆ་གཞན་ནས་འབྱུང་བ་ལྟར་ཁུང་དུ་ཆུད་
པར་བྱ་དགོས། གནད་ཀྱི་དོན་གོང་དུ་མདོ་ཙམ་བཤད་པ་ལྟར་གྱི་བསྡུ་རིམ་ལ་
བརྟེན་ནས་རང་གི་སེམས་བདེ་བ་ཆེན་པོའི་ཡེ་ཤེས་ཀྱི་ངོར་སོང་བ་དེ་ཡུལ་སྟོང་་་
པ་ཉིད་ལ་ཆུ་ལ་ཆུ་བཞག་བཞིན་དུ་རྩེ་གཅིག་ཏུ་བསྒོམ་པའི་ངང་ནས་འབྲས་་
དུས་ཀྱི་ཆོས་སྐུའི་ང་རྒྱལ་བསྒོམ་དགོས་པ་ནི་གནད་ཀྱི་དོན་ཡིན་ལ། དེ་བཞིན་དུ་
ལོངས་སྐུའི་ལམ་འ ཁྱེར་གྱི་སྐབས་སུའང་།
གཞི་དུས་ཀྱི་འཆི་བ་འོད་གསལ་གྱི་
རླུང ་སེམ ས ་ལ ས ་བ ར ་དོ ་བཞིན་ལག་གི་ལུས་གྲུབ་པ་འདྲ་བ་དེ་སྦྱོང་བ་དང་།
ལམ་དུས་སུ་དཔེ་དོན་གྱི་འོད་གསལ་གྱི་རླུང་སེམས་ཙམ་ལས་གྲུབ་པའི་དག་མ་་་་་
དག་གི་སྒྱུ་ལུས་འགྲུབ་པའི་དགེ་རྩ་སྨིན་ཞིང༌། འབྲས་དུས་ཀྱི་ཆོས་སྐུའི་ངང་ལས་
ལོངས་སྤྱོད་རྫོགས་པའི་སྐུ་བཞིན་ལག་གི་རྣམ་པ་ཅན་གྱི་གཟུགས་སྐུར་བཞེངས་་་
པའི་འབྲས་བུ་སྨིན་བྱེད་དུ་འགྱུར་བ་དང༌། སྐྱེས་པ་སྤྲུལ་སྐུའི་ལམ་ཁྱེར་གྱི་སྐབས་
127

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་
པ་བཞུགས་སོ། །
སུའང་། གཞི་དུས་ཀྱི་སྐྱེ་སྲིད་སྦྱོང་ཞིང༌། ལམ་དུས་སུ་སྒྱུ་ལུས་པ་གཉིས་ཀྱི་རིགས་
པའི་སྐུ་བཟུང་བ་དང་ཆོས་མཐུན་ཞིང་། དེ་འགྲུབ་པའི་དགེ་རྩ་སྨིན་པ་དང་།
འབྲས་དུས་ཀྱི་སྤྲུལ་སྐུ་འགྲུབ་པའི་འབྲས་བུ་ལམ་བྱེད་ཁྱད་པར་ཅན་དུ་འགྱུར་བ་
སོགས་སྐུ་གསུམ་ལམ་འཁྱེར་གྱི་གནད་ཆ་ཚང་བའི་སྒོམ་ཚུལ་ཐོག་མཐའ་བར་གྱི་་
།ས་རྣམ་སྐྱོང་ཚུལ་ཕྲ་ཞིབ་དང་བཅས་ཏེ་བསྒོམ་པ་གལ་ཆེའོ།
།སྐབས་སུ་
བབས་པ་བསྙེན་པ་བྱེད་ཚུལ་ལ། བགྲང་ཕྲེང་གི་རྒྱུ་མི་རུས་ཀྱི་འཕྲེང་བའམ། མ་
གྲུབ་ན་གདན་བཞི་ལས། ཞི་རྒྱས་དབང་དང་མངོན་སྤྱོད་ལ། །བོ་དྷི་ཙི་ནི
ཀུན་བྱེད། །ཅེས་གསུངས་པ་ལྟར། བོ་དྷི་ཙི་ལ་སོགས་པའི་འཕྲེང་བ་བརྒྱ་རྩ་
གཞོན་ནུ་མས་བཀལ་བའི་སྐུད་པ་གསུམ་བསྒྲིལ་ལ་
དེ་ལྟ་བུའི་བགྲང་ཕྲེང་སྒྲུབ་ཐབས་ནས་
བརྒྱད་ཀྱི་གྲངས་ཚང་བ །
བརྒྱུས་པ་དགོས་པར་གསུངས་ཤིང་།
འབྱུང་བ་ལྟར་པདྨ་གར་དབང་དུ་བསྐྱེད་དེ། ཨོཾ་པདྨ་ནིཎྱ་ཤྭ་རི་ཧུཾ་ཧཱུྃ་ཕཊ། ཅེས་
པ་བརྒྱ་རྩ་བརྒྱད་བཟླས་པའི་མཐར་ལྷ་འོད་དུ་ཞུ་བ་བགྲང་ཕྲེང་གི་རྣམ་པར་་་་་་་
བལྟས་ཏེ་སྔགས་རིམ་གྱིས་བཟླ། བཟླས་བྱའི་སྔགས་ནི། རྩ་རྒྱུད་ལས། ས་སྟེང་ན་
ནི་རིན་ཆེན་བཞི། །ཕྲེང་བའི་སྔགས་ནི་དམ་པ་ཡིན། །ཞེས་པ་ལྟར་ཡབ་ཡུམ་གྱི་རྩ་
སྔགས་གཉིས་དང༌། སྙིང་པོ་གཉིས་དང༌། ཉེ་སྙིང་གཉིས་དང༌། གོ་ཆའི་སྔགས་
གཉིས་དང་བཞི་ལ། རིན་ཆེན་སྣ་བཞིའི་སྔགས་སུ་གསུངས་ཤིང་། དེའི་ནང་ནས་
ཀྱང་རྩ་སྔགས་གཉིས་མཆོག་དང༌། དེ་གཉིས་ཀྱི་ནང་ནས་ཀྱང་ཡབ་ཀྱི་རྩ་སྔགས་
མཆོག་ཏུ་གསུངས་ཤིང་། རྩ་སྔགས་ཀྱི་ངེས་དོན་ཡབ་རྗེ་རྒྱལ་བའི་དབང་བོ་ཙོང་
ཁ་པ་ཆེན་པོས། སྦས་དོན་ཀུན་གསལ་དུ་གསུངས་པ། པཎ་ཆེན་ཐམས་ཅད་
མཁྱེན་གཟིགས་བློ་བཟང་ཆོས་ཀྱི་རྒྱལ་མཚན་དཔལ་བཟང་པོས་ཚིགས་བཅད་དུ་
བསྡེབས་པ། འདི་ལྟར། ཧེ་རུ་ཀ་དཔལ་རྩ་སྔགས་ཟབ་མོ་ཡི། །ཕྱི་ནང་རྡོ་རྗེའི་སྒྲ་
ཆེན་རབ་བསྒྲགས་པས། །མེ་ལྟར་རྩུབ་པའི་སྔོན་བསགས་ལས་སྒྲིབ་དང་། །དེ་ཡི་
128

བཅོམ་ལྡན་འདས་དཔལ་འཁོར་ལོ་སྡོམ་པ་དྲིལ་བུ་ལྷ་ལྔའི་བསྙེན་པ་བྱེད་ཚུལ་བཞུགས།
རྩ་བ་བདེན་འཛིན་ཞི་བར་མཛོད།
།གཟུགས་བརྙན་ལྟ་བུའི་ལྷ་ཡི་འཁོར་ལོ་
།ཐ་མལ་སྣང་ཞེན་མ་ལུས་ཞི་བར་
རྣམས། །ལུང་རིགས་སྟོབས་ཀྱིས་ཚུལ་བཞིན་དཔྱད་པའི་ཚེ། །བདེན་མེད་
བཏགས་ཡོད་ཙམ་དུ་ལེགས་རྟོགས་ནས།
མཛོད། །ཀུན་རྫོབ་ཆོས་ཀྱི་གཤིས་ལུགས་བཙལ་བའི་ཚེ། །རྡོ་ལ་གསེར་གྱི་རི་མོ་
ཆགས་པ་ལྟར། །སྨྲ་བསམ་བརྗོད་མེད་ཉིད་དུ་ལེགས་རྟོགས་ནས། །མཐར་འཛིན་
འཆིང་བ་མ་ལུས་ཞི་བར་མཛོད། །རྡོ་རྗེ་པདྨ་ལེགས་པར་སྦྱར་བ་ལས། །ཧཾ་ཡིག་ཞུ་
བའི་བདུད་རྩིའི་ཆུ་རྒྱུན་གྱིས། །ཕུང་ཁམས་སྐྱེ་མཆེད་ཚིམ་པའི་བདེ་བ་ཆེས།
གནས་ལུགས་དོན་རྟོགས་གཉིས་སྣང་ཞི་བར་མཛོད། །གསང་རྫས་པདྨར་འདུས་
ས་སྐྱེས་པའི། །འོད་གསལ་ཟླ་ཚེས་ཐིག་ལེ་སྒྱུ་ལུས་དང༌། །དབྱེར་མེད་གཅིག་
ཏུ་བྱེད་པའི་རྣལ་འབྱོར་གྱིས། །ཟུང་འཇུག་དཀྱིལ་འཁོར་ཡོངས་སུ་རྫོགས་པར་
མཛོད། །སྣང་སྟོང་སྒྱུ་མའི་ཉམས་ཀྱིས་རོལ་མཛད་པའི། །འོད་གསལ་ཆེན་པོའི་ཡེ་
ཤེས་མེ་ལྕེ་ཡིས། །མཚན་འཛིན་བུད་ཤིང་ཟག་བཅས་ཕུང་བོ་དང༌། །རྣམ་རྟོག་
བདུད་རྣམས་སྲེག་ཚོས་ཞལ་དུ་གསོལ། །ཁྲག་ཞག་རྒྱུ་མའི་ཕྲེང་བ་འཆང་ཁྱོད་
ཀྱིས། །ས་འོག་རིམ་པ་བདུན་ན་གནས་པ་ཡི། །སྦྲུལ་གདུག་དང་མཚུངས་མཚན་
འཛིན་རྟོག་པ་རྣམས། །ཟུངས་ཤིག་སྡིགས་ཤིག་ཁུག་ཅིག་ཚར་ཆོད་ཅིག །ལུང་
དང་རིགས་པས་སྣ་ཚོགས་ཆོས་རྣམས་ཀུན། །རྣམ་ཐར་གསུམ་ལྡན་འོད་གསལ་
ངང་དུ་རོལ། །ཡབ་ཡུམ་གཉིས་མེད་བདེ་སྟོང་ཡེ་ཤེས་ཀྱིས། །གང་ཤར་སྟོང་ཉིད་
སྙིང་རྗེའི་ངོ་བོར་མཛོད། །བདེ་བ་ཆེན་པོའི་རང་བཞིན་ཅན་ཡིན་ཡང་། །དྲི་མས་
བསྒྲིབས་པས་དེ་ཉིད་མི་ཤེས་ལ། །རྣམ་དག་ཡེ་ཤེས་ཀྱིས་ནི་ལེགས་གཟིགས་ལ། །
སྤྲོས་པ་ཀུན་བཅད་ཟུང་འཇུག་འགྲུབ་པར་མཛོད།
།ཡེ་ཤེས་ལྔ་ལྡན་བདེ་སྟོང་
དབྱེར་མེད་ཀྱི། །བདེ་ལ་སྤྱོད་པ་དག་པའི་བློ་གྲོས་ནི། །ཡང་ཡང་ཡིད་ལ་བྱེད་པའི་
ཏིང་འཛིན་གྱིས། །མི་འགྱུར་བདེ་ཆེན་མྱུར་དུ་འགྲུབ་པར་མཛོད། །ཅེས་པ་ལྟར་
129

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཤིན་ཏུ་གལ་ཆེ་བས། ཐོག་མར་ཡབ་ཀྱི་རྩ་སྔགས་དང་། དེ་ནས་ཡུམ་གྱི་རྩ་སྔགས་
སོགས་བཟླ་དགོས་ཤིང༌། དེའི་དམིགས་པ་ཡིད་ལ་བྱེད་ཚུལ་ནི། ལྷ་རང་རང་གི་
ཐུགས་ཀར་ཉི་གདན་ལ་གནས་པའི་ཧཱུཾ་ཡིག་གི་མཐར་བཟླས་བྱའི་སྔགས་ཀྱིས་
གཡོན་སྐོར་དུ་བསྐོར་བའི་དབུས་ཀྱི་ཡི་གེ་ལས་དཀྱིལ་འཁོར་གྱི་ལྷ་ཚོགས་སྤྲོས།
འགྲོ་བའི་དོན་བྱས། སླར་འདུས་ནས་དབུས་ཀྱི་ཡི་གེ་ལ་ཐིམ་པའི་ཚུལ་གྱིས་སོ་
སོའི་སྔགས་བཟླ་བ་ནི་དམ་ཚིག་གི་བཟླས་པ་དང་། ཡང་རང་གི་ཐུགས་ཀའི་ཧཱུཾ་
ཡིག་ལས་བཟླས་བྱའི་སྔགས་ཀྱི་ཕྲེང་བ་ཐོན་པ་དྷཱུ་ཏཱིའི་ནང་བརྒྱུད་འོག་ཏུ་སོང་་་་
བ་རྡོ་རྗེའི་རྩེ་མོ་ནས་ཕྱག་རྒྱའི་བྷ་གའི་དྷཱུ་ཏཱིར་ཞུགས།
གྱེན་དུ་སོང་བ་ཡུམ་གྱི་
ཞལ་ནས་རང་གི་ཞལ་དུ་ཞུགས། དྷཱུ་ཏཱིའི་ལམ་ལས་
ལས་སྙིང་གའི་ཧཱུཾ་ཡིག་ལ་ཐིམ།
ངག་
ཡང་སྔར་ལྟར་འཁོར་བ་ལ་དམིགས་ནས་ཀྱང་བཟླ་བ་དོ་ལིའི་བཟླས་པ།
ནས་སྔགས་བཟླ་བའི་ཚེ་གཙོ་བོའི་ཞལ་བཞི་ཀ་དང་འཁོར་གྱི་ལྷ་ཐམས་ཅད་ཀྱིས་
བཟླས་པར་བསྒོམ་ན་དེའི་གྲངས་ཀྱི་འགྱུར་ཡོད་པར་གསུངས་སོ། །ཕྲེང་རྡོག་རེ་
འདྲེན་པ་དང་མཉམ་དུ་མཐེ་བོང་ལྕགས་ཀྱུ་བྱས་པས་ལྷ་རེ་བཀུག་པ་དང་རང་་་
ལ་ཐིམ་པའི་མོས་པ་བྱ་དགོས་ཏེ། རྡོ་རྗེ་མཁའ་འགྲོ་ལས། མཐེ་བོང་ལྕགས་ཀྱུར་
བྱས་ནས་ནི། །ལྷ་རྣམས་ཐམས་ཅད་འགུགས་པར་བསམ། །ཤིན་ཏུ་མཉམ་བཞག་
སྔགས་བཟླས་ན། །འགྲུབ་འགྱུར་འདི་ལ་ཐེ་ཚོམ་མེད། །ཅེས་སོ། །རྡོར་བཟླས་ནི།
ལཱུ་ཨི་པའི་སྒྲུབ་ཐབས་ནས་བཤད་པ་ལྟར། རང་གི་ཐུགས་ཀའི་ཧཱུཾ་གི་ནཱ་ད་ལས་
རླུང་དཀར་ཤས་ཆེ་བའི་འོད་ཟེར་ཁ་དོག་ལྔ་པ་ལྡང་བ་ན་རྩེ་མོ་ནས་དཀྱིལ་་་་
འཁོར་གྱི་ལྷ་ཚོགས་འཕྲོ་བའི་རླུང་གི་རང་གདངས་ཧཱུཾ་གི་གདངས་སུ་ཤར་བ་ཕྱིར་
འབུད་པ་ན་སྣ་བུག་གཡས་པ་ནས་ཐོན་ཏེ་མ་དག་པའི་སྣོད་བཅུད་སྦྱངས། རླུང་
ནང་དུ་རྔུབ་པ་ན་ཨོཾ་གྱི་གདངས་ཀྱིས་སྣ་བུག་གཡོན་པ་ནས་ཞུགས་པའི་ནཱ་ད་ལ་་
ཐིམ། གནས་པའི་རང་གདངས་ཨཱཿའི་གདངས་སུ་ཤར་བར་མོས་ནས་བཟླ་བ་
130

བཅོམ་ལྡན་འདས་དཔལ་འཁོར་ལོ་སྡོམ་པ་དྲིལ་བུ་ལྷ་ལྔའི་བསྙེན་པ་བྱེད་ཚུལ་བཞུགས།
ཡིན་ནོ། །གཞན་ཡང་སེམས་གཞན་དུ་གཡེང་བ་དང་། ཧ་ཅང་མྱུར་བུལ་ལ་
སོགས་པ་སྤངས་ཏེ་བཟླ་དགོས་ཤིང་། དཔུང་བཟང་གི་རྒྱུད་ལས། བཟླས་བརྗོད་
བྱེད་ཚེ་མི་མྱུར་མི་དལ་ཞིང༌། །སྒྲ་ཆེར་མ་ཡིན་ཧ་ཅང་ཆུང་བས་མིན། །སྨྲ་ཞིང་མ་
ཡིན་གཞན་དུ་གཡེང་བཞིན་མིན། །ཀུག་སྐྱེད་ཀླད་ཀོར་ཚེག་རྣམས་ཉམས་པས་
མིན། །ཞེས་དང་། ལེ་ལོ་འདོད་ཆགས་མི་དགེར་ལྡན་པའི་སེམས། །གང་དང་གང་
དུ་གཡེང་ཞིང་རྒྱུ་བ་དང་། །དེ་དང་དེ་ནས་མྱུར་དུ་བཟློག་ནས་ནི། །གསང་སྔགས་